id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id ms ms id id id id id ms ms id ms ms id ms ms id id ms id ms id ms id ms ms id ms ms id id id ms id ms ms ms ms id ms ms tr ms id ms en id id ms ms id eo id ms tr de en ms ms en en en en en id id id id ms en id id jv ms id id it es id id en id ms ms ms ms ms ms
Penyakit Jantung Tidak Boleh Makan Apa? Ini Jawapan Untuk Pesakit!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pesakit Jantung Tak Boleh Makan Apa? Ini Jawapannya!
Ditulis oleh Fatin Zahra Disemak pada 01/09/2021
Disemak secara perubatan oleh Dr. Ahmad Wazir Aiman
Individu yang menghidap sakit jantung pasti tertanya-tanya mengenai makanan untuk pesakit jantung yang sesuai. Disebabkan lambakan makanan yang dijual di pasar raya, soalan yang selalu menghantui pesakit ialah ‘penghidap penyakit jantung tidak boleh makan apa’?
Walaupun pesakit mungkin tahu bahawa beberapa jenis makanan boleh meningkatkan risiko penyakit jantung, namun perubahan dari segi habit atau tabiat makan bukanlah sesuatu yang mudah untuk dilakukan.
Malah, setelah bertahun-tahun makan secara tidak sihat, apakah cara yang terbaik untuk memastikan jantung dan sistem kardiovaskular kekal sihat sehingga akhir hayat?
Selain menukar diet kepada yang lebih sihat, pemilihan makanan yang betul juga amat penting. Ketika membeli-belah, elakkan mengambil terlalu banyak snek dan juga makanan yang diproses.
Dalam artikel kali ini, kami akan kongsikan makanan yang TIDAK BOLEH dimakan oleh pesakit jantung. Kalau hendak makan juga tidak ada masalah, tapi janganlah terlalu kerap pula ya!
Baca lebih lanjut tentang Kesihatan Jantung di sini.
Penghidap penyakit jantung tidak boleh makan apa?
Untuk memastikan kesihatan jantung yang optimal, ada 8 jenis makanan yang perlu pesakit jantung elakkan:
1. Sosej dan daging yang diproses
Ramai tahu sosej merupakan makanan yang tidak sihat. Tetapi, apakah yang membuatkan makanan ini berbahaya?
Banyak kajian yang telah menemui bukti bahawa daging yang diproses seperti sosej boleh menyebabkan kanser, sakit jantung dan juga diabetes.
Namun, pakar sendiri tidak pasti apakah jumlah yang selamat untuk pengambilan daging yang diproses. Malah, mereka juga tidak pasti jika daging yang berbeza mempunyai risiko yang berlainan.
Menurut Frank Hu daripada Harvard T.H. Chan School of Public Health, berdasarkan data yang ada pada masa sekarang, jelaslah pengambilan daging yang diproses seperti sosej boleh meningkatkan risiko penyakit kronik.
Jadi, jika boleh, elakkan makan terlalu banyak daging proses untuk jantung yang sihat, ya!
2. Snek tidak sesuai sebagai makanan pesakit jantung
Ini dia jawapan kedua untuk persoalan penghidap penyakit jantung tidak boleh makan apa!
Bagi mereka yang menghidap sakit jantung, elakkan pengambilan makanan seperti snek yang mempunyai terlalu banyak garam dan karbohidrat.
Walaupun makanan jenis ini sedap dan memudahkan kehidupan seharian anda, namun satu paket snek mengandungi banyak gula, garam dan juga perasa tambahan yang boleh meningkatkan risiko penyakit seperti serangan jantung dan tekanan darah tinggi.
Sebagai pengganti, cuba makan snek yang lebih sihat seperti kekacang ataupun buah-buahan seperti epal, betik dan juga anggur.
Semua ini merupakan makanan yang kaya dengan serat dan penuh nutrisi, sesuai untuk pengambilan individu yang menghidap sakit jantung.
3. Pesakit jantung perlu elakkan manisan
Sudah sampai masanya kita kurangkan pengambilan makanan yang manis. Untuk mereka yang menghidap sakit jantung, makanan seperti aiskrim, gula-gula dan sebagainya perlulah diambil dalam kuantiti yang sedikit.
Pengambilan terlalu banyak gula boleh menyebabkan berat badan meningkat. Sebagai penghidap sakit jantung, berat badan merupakan faktor yang amat penting.
Mereka yang mempunyai berat badan berlebihan atau obes mempunyai risiko yang lebih besar untuk menghidap sakit jantung. Sebab itulah pesakit perlu tahan diri daripada mengambil terlalu banyak manisan.
4. Jangan ambil terlalu banyak protein
Walaupun protein merupakan komponen makanan yang penting untuk badan, namun pengambilan protein yang berlebihan merupakan sesuatu yang tidak sihat, lebih-lebih lagi untuk buah pinggang anda.
Protein yang berlebihan selalunya datang daripada daging yang mempunyai kadar lemak tepu yang tinggi.
Daging jenis ini akan meningkatkan tahap kolesterol LDL dalam badan dan meningkatkan risiko sakit jantung!
5. Tinggalkan makanan segera
Ini antara senarai makanan yang perlu difokuskan jika persoalan penghidap penyakit jantung tidak boleh makan apa ditanya.
Tiada apa yang sihat mengenai makanan segera. Walaupun rasanya sedap, semua makanan yang berada di dalam menu segera sebenarnya tidak mempunyai sebarang nutrisi dan tinggi karbohidrat.
Walaupun ada menu yang kononnya lebih sihat dengan sayur-sayuran dan buah-buahan tambahan, namun makanan segera masih tidak baik untuk kesihatan.
Elakkan tertipu dan jangan membazir duit dengan membeli makanan segera.
6. Pesakit jantung perlu elak minuman tenaga
Sebotol minuman tenaga bukan sahaja mempunyai kandungan gula yang tinggi, ia juga mempunyai bahan yang boleh menyebabkan masalah seperti tekanan darah tinggi dan juga aritmia.
7. Penghidap penyakit jantung tidak boleh makan apa? Tentulah garam musuh utama!
Tidak dinafikan, rakyat Malaysia amat sukakan garam dalam masakan. Oleh sebab itu, tidak hairanlah jika ada yang mengambil 4 kali ganda daripada jumlah garam yang dicadangkan untuk setiap hari.
Tekanan darah tinggi dan penyakit jantung merupakan penyakit yang saling berkait antara satu sama lain. Oleh sebab itu, pantau sebanyak mana garam yang anda ambil setiap hari.
Setiap manusia memerlukan garam untuk hidup, tetapi terlalu banyak garam boleh meningkatkan tekanan darah tinggi dan mendatangkan mudarat terhadap kesihatan.
Kepada penghidap penyakit jantung, harap-harap selepas ini tidak ada lagi persoalan penghidap penyakit jantung tidak boleh makan apa.
Sakit jantung merupakan sejenis penyakit yang serius. Tetapi, dengan pengambilan makanan yang betul, pesakit jantung dapat hidup sihat sehingga akhir hayat.
Oleh sebab itu, makanlah secara sihat. Elakkan makanan berlemak atau mempunyai garam dan gula yang tinggi. Jangan lupa jumpa doktor untuk pastikan kesihatan anda berada pada tahap yang ideal.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
Aurora Health Care. 2017. A Surprising Sweet Treat That Helps Your Heart Beat. August 2. Accessed May 25, 2021. https://www.aurorahealthcare.org/patients-visitors/blog/a-surprising-sweet-treat-thats-good-for-the-heart.
Cleaveland Clinic. 2019. 12 Heart-Healthy Foods to Work into Your Diet. July 12. Accessed May 25, 2021. https://health.clevelandclinic.org/12-heart-healthy-foods-to-work-into-your-diet/.
Harvard T.H. Chan. n.d. Are all processed meats equally bad for health? Accessed May 25, 2021. https://www.hsph.harvard.edu/news/hsph-in-the-news/are-all-processed-meats-equally-bad-for-health/.
Heart Foundation. 2020. 9 food and heart health myths, busted. Accessed May 25, 2021. https://www.heartfoundation.org.au/heart-health-education/heart-health-myths-busted.
Mayo Clinic. 2021. Heart-healthy diet: 8 steps to prevent heart disease. February 27. Accessed May 25, 2021. https://www.mayoclinic.org/diseases-conditions/heart-disease/in-depth/heart-healthy-diet/art-20047702.
Sesak Nafas, Bengkak Badan: Ini Petanda Senyap Pesakit Lemah Jantung!
Selalu Rasa Cepat Naik Darah? Jaga-jaga Jika Disertai Dengan 'Anxiety', Boleh Terkena Sakit Jantung!
Ditulis oleh Fatin Zahra Disemak pada 01/09/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.